ઇટાલીયન મરીન કેસ: મોદીએ કર્યો યુપીએ સરકારને સવાલ! | Narendra Modi demands return of Italian marines to India - Gujarati Oneindia
9 min ago અમિત શાહે કર્યો ખુલાસો, આ કારણે નાગરીકતા સંશોધન બિલથી મુસ્લિમોને રખાયા બહાર
| Published: Wednesday, March 13, 2013, 15:37 [IST]
ગાંધીનગર, 13 માર્ચ: ગુજરાતના મુખ્યમંત્રી નરેન્દ્ર મોદીએ તાજેતરના વિવાદીત મુદ્દા ઇટાલીયન મરીનમાં ઝંપલાવ્યું છે. મોદીએ પોતાનો મત વ્યક્ત કરતા આજે જણાવ્યું છે કે બે ભારતીય માછીમારોની ગોળી મારીને હત્યા કરી નાખનાર ઇટાલીયન નૌકાદળના સૈનિકોને પરત ભારત લાવવા જોઇએ. તેના માટે મોદીએ યુપીએ સરકાર પર પ્રહારો કર્યા હતા.
નરેન્દ્ર મોદીએ કેન્દ્રની યુપીએ સરકાર પર પ્રહાર કરતા જણાવ્યું કે યુપીએ સરકાર દેશની જનતાને જવાબ આપે કે તેઓ ભારતીય માછીમારોના હત્યારા બે ઇટાલીયન મરીનોને ભારત પાછા લાવવા માટે શું પગલા ભરવાની છે. મોદી સવાલ કર્યો કે આ કેસની સુનવણીમાં ઈટાલીયન મરીનને કોર્ટમાં હાજર રાખવા માટે યુપીએ સરકાર શું પગલા લઇ રહી છે?
ઇટલીમાં ચાલી રહેલી ચૂંટણીનો હવાલો આપી તેમને મતદાન કરવા માટે પોતાના દેશ જવા દેવાની પરવાનગી ભારત સરકારે આપી હતી, પરંતુ હવે ઇટાલિયન સરકાર તેમને ભારત પરત મોકલવાનો ઇનકાર કરી રહ્યું છે.
ભાજપનું કહેવું છે કે જો સરકાર આ અંગે જવાબ નહીં આપે તો સંસદ ચાલવા દેવામાં નહીં આવે. ભાજપના પ્રવક્તા તરુણ વિજયે કહ્યું કે, સરકારે જણાવવું પડશે કે શા માટે ઇટલી ભારતીય માછીમારોના હત્યાના આરોપી સૈનિકોને ભારત નહી મોકલે. યુપીએ સરકારના સહયોગી એનસીપીનું પણ કહેવું છે કે, આ મુદ્દે વિદેશ મંત્રાલયે કડક વલણ અપનાવવું જોઇએ. પીએમએ કહ્યું છે કે ઇટલી સરકારના આ વલણને સહન કરવામાં નહીં આવે.
narendra modi italian marine upa nda gujarat ગુજરાત મુખ્યમંત્રી નરેન્દ્ર મોદી ઇટાલીયન મરીન ભારતીય માછીમારો ભારત
Gujarat Chief Minister Narendra Modi said on Wednesday that Italy must send back its marines Salvatore Girone and Massimiliano Latorre who shot dead two fishermen off the coast of Kerala in Feb last year to India.